EL FUTUR DEL MÓN CONTEMPORANI

Les ciències per al món contemporani són una matèria que s'implanta en un moment en què s'està instituint un nou paradigma que el sistema educatiu no pot ignorar: la societat de la informació i el coneixement. Aquesta matèria ha d'afavorir que l'alumnat de batxillerat adquireixi les competències necessàries per comprendre el món actual, tant en els aspectes relacionats amb el seu entorn immediat i vital com en aquells de caràcter global que governen el funcionament de la natura i el sistema social.

Tot i que valoro el curs de manera molt positiva, m’agradaria que de cara a l’any que ve l’assignatura servís per parlar de temes molt més actuals, controvertits i que generin grans debats sobre valors i seguretat en el món actual.

En aquest sentit, us vull plantejar una activitat d’opinió on us demano que mireu un dels documentals del programa de tv3 “***No pot Ser***” o del programa de la Sexta “***Salvados***” i feu un comentari amb els següents punts:

1. Què és el que t’ha cridat més l’atenció del documental?
2. Has aprés alguna cosa que no sabessis abans de veure’l?
3. Creus que seria útil veure, comentar i treballar a classe aquest documental que has vist?
4. Dissenya una petita activitat que creus que es podria fer amb tota la classe relacionada amb el documental que has vist.

Us recomano moltíssim els documentals del programa “***No pot Ser***” (<https://www.ccma.cat/tv3/no-pot-ser/capitols/?pagina=1>), en especial Hackeig a la democracia, Gen-ètica?, Addictes al móvil, Made of plastic, Enganyar la mort: camí a la immortalitat?, Big Data, Big Brother o Menjar impossible.

Els vídeos de Salvados els podeu trobar a youtube o netflix sense problema.